Posterorum noticie tradere dignum duximus quia Bernardus de Cariloco Domino et ecclesie Beati Vincentii infra muros Matisconenses site, quartam partem decimarum de Agrillo de Hugone Fuldrado adquisivit. Habuit autem jam dictus Hugo, pro hac quarta parte decimarum, a prefato Bernardo XXV soldos Lugdunensis monete. Adquisivit etiam in eadem parrochia, de aliis militibus, decimas villarum duarum ad integrum, videlicet de Masconeolis atque de Multenco, pro quibus XX solidis predicte monete donavit. Hujus rei testes sunt Bernardus sacerdos, Radulfus prepositus, Bernardus Vertonus, Pontius de Cava Rocca.